
Text rozhodnutia
Súd: Krajský súd Bratislava Spisová značka: 5S/299/2012 Identifikačné číslo súdneho spisu: 1012201652 Dátum vydania rozhodnutia: 14. 01. 2014 Meno a priezvisko sudcu, VSÚ: JUDr. Anna Peťovská PhD. ECLI: ECLI:SK:KSBA:2014:1012201652.1 Uznesenie Krajský súd v Bratislave v právnej veci žalobcu: E. V., nar. XX.XX.XXXX, bytom E. 3, XXX XX V., proti žalovanému: Ústredie práce, sociálnych vecí a rodiny, Špitálska 8, 812 67, Bratislava, o preskúmanie zákonnosti rozhodnutia žalovaného č. AA/XXXX/XXXX-NSVOPPK/KLD zo dňa 2. augusta 2012, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Žalobou doručenou tunajšiemu súdu dňa 11.09.2012 sa žalobca domáhal preskúmania a zrušenia napadnutého rozhodnutia žalovaného vo veci nepriznania peňažného príspevku na úpravu bytu, považujúc toto za vecne nesprávne a nezákonné. Pred pojednávaním vo veci samej dňa 02.01.2014 žalobca zobral žalobu v celom rozsahu späť a konanie vo veci žiadal zastaviť. Podľa § 250d ods. 3 O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Vzhľadom na účinné späťvzatie žaloby súd konanie vo veci podľa § 250d ods. 3 O.s.p. zastavil. O náhrade trov konania súd rozhodol podľa § 250k ods. 1 O.s.p. tak, že žiadnemu z účastníkov náhradu trov konania nepriznal, keď konanie vo veci bolo zastavené. Toto rozhodnutie senát Krajského súdu v Bratislave prijal pomerom hlasov 3:0. Poučenie: Proti tomuto uzneseniu je možno podať odvolanie do 15 dní odo dňa jeho doručenia prostredníctvom podpísaného súdu na Najvyšší súd SR písomne v dvoch vyhotoveniach. V odvolaní sa má popri všeobecných náležitostiach uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

